Matul dan iż-żmien tas-sena, Esplora tħejji attivitajiet vasti għall-familja kollha fejn jintwerew xows relatati max-xjenza b'konnessjoni ħelwa mal-Milied. Wieħed jista' jżur ukoll l-EsploraPlanetarium, fejn isib il-komunikaturi tax-xjenza flimkien mal-membri tal-istaff tekniku li se jkunu qed juru xows relatati mal-meravilji tas-smewwiet kif ukoll dawk spazzjali. Huma jistednuk, toqgħod bilqiegħda f'EsploraPlanetarium u tirrilassa fuq is-siġġijiet komdi b'atmosfera li tqanqallek l-ispirtu natalizzju, u waqt li jistednuk ukoll tesperjenza vjaġġ ma' barra d-dinja li jidher mal-isfera famuża tagħna, li ma ssib imkien bħala! X'għandhom preparat? Huma jgħidulna, "Għandna wkoll preparat promozzjoni speċjali għalik. Ġewwa l-Esplora se nkunu qed niċċelebraw 'Milied man-Nanniet' sat-22 ta' Diċembru 2021. Permezz ta' din il-inizjattiva, il-viżitaturi li jippreżentaw il-Karta tal-Identità ta' 60+ jew il-Kartanzjan fl-Esplora, se jkunu jistgħu jdaħħlu fiċ-Ċentru sa massimu ta' żewġt itfal taħt il-ħmistax -il sena b'xejn." Huma jżidu, "Dan mhux kollox! Il-komunikaturi tax-xjenza tagħna huma ħerqana li jaqsmu miegħek xows ġodda bejn it-23 ta' Diċembru 2021 u s-6 ta'Jannar 2022. Huma ppreparaw għalik wirja bl-isem ta' 'Lights, Camera, Action!'. Tħobb il-films tal-Milied? Għinna naqbdu l-maġija tal-Milied hekk kif noħolqu xi elementi tal-films bl-użu xjentifiku. L-udjenza se tkun l-ekwipaġġ li se jgħin lill-komunikatur tax-xjenza tagħna joħloq elementi klassiċi, bħal kif issir il-borra, jew anke żżejjen siġra tal-Milied. Dawn mhux l-unika stediniet li qed jagħmlulek! "Nistednuk ukoll tmur fuq 'Self-Guided Trail', b'tema ċinematografika fi ħdan Esplora, u esplora l-esebiti u skopri kif ix-xjenza u t-teknoloġija jintużaw fil-produzzjoni tal-films." 'Weatherology', min-naħa l-oħra, huwa spettaklu bbażat fuq il-kurżitajiet klimatiċi. Kont taf li f'Malta, għandna rekord miksur ta' temperatura li tinżel għal 1°C? Qatt ħsibt dwar kif it-temperaturi klimatiċi jiżdiedu u jonqsu? Tinsab kurjuż dwar kif tifforma l-borra? Il-komunikaturi tax-xjenza ġewwa ċ-Ċentru Interattiv, Esplora, qed jistennewk bil-mistoqsijiet tiegħek, kif ukoll iħeġġuk tqanqal passjoni għall-mistoqsijiet, u ħalli f'idejhom biex ifehmuk aħjar dwar dawk l-affarijiet li forsi ma tantx nagħtu kas tagħhom fil-ħajja ta' kuljum. Dan l-ispettaklu wkoll huwa relatat mal-Milied, fejn wieħed jista' jara film fit-teatru b'medda ta' kuluri 4K. Din se tkun esperjenza speċjali għall-familja kollha minħabba n-natura ta' kif inhu mibni t-teatru. Matul il-perjodu ta' bejn it-23 ta' Diċembru 2021 u s-6 ta' Jannar 2022, il-biljetti tad-dħul ħa jkunu jistgħu jinxtraw biss online minn fuq is-sit elettroniku tal-Esplora, li tista' taċċessa HAWN . Huma jagħlqu bil-kliem, "Inħeġġuk iżżurna, tesplora u tqanqal il-passjoni tiegħek għax-xjenza u d-dinja ta' madwarek. Fl-Esplora, kull rokna se tkun mimlija bl-ispirtu tal-Milied; titlifx din is-sensazzjoni. Kontribuzzjoni ta' Alison, Project Development Assistant ġewwa l-Esplora. Miktub Minn Stejjer popolari "Ma Nistax Nemmen Li Ħallejtna.. Tassew Surreali… Ninsabu Xxukkjati..." - Moira Stafrace Ssellem Il-Memorja Ta' Julian Formosa Bil-Filmat: "Qas Naf Min Hu Albano!" - Philippa Fuq Fomm Kulħadd Wara Li Tgħid Li Ma Tafx Min Hu Albano! Bil-Filmat: L-Għarusa Tkanta L-Ave Maria Mal-Wasla Tagħha Fil-Knisja - Mument Emozzjonali! Bil-Filmat: Mument Li Fih Aiken Jiżvela Xi Ħaġa Personali Ser Jibqa' Jissemma Żgur!